ଜୟା ସ୍ୱାମୀ

ଜୟା ସ୍ୱାମୀ, ଜଣେ ଓଡ଼ିଆ ଚଳଚ୍ଚିତ୍ର ଅଭିନେତ୍ରୀ । ସେ ୫୦ଟିରୁ ଉର୍ଦ୍ଧ୍ୱ ଓଡ଼ିଆ ଚଳଚ୍ଚିତ୍ର ଏବଂ ଅନେକ ଟିଭି ଧାରାବାହିକରେ ଅଭିନୟ କରିଛନ୍ତି । ସେ ବଙ୍ଗଳା, ଗୁଜରାଟୀ ଓ ରାଜସ୍ଥାନୀ ଚଳଚ୍ଚିତ୍ରରେ ମଧ୍ୟ ଅଭିନୟ କରିଛନ୍ତି ।

 ବ୍ୟକ୍ତିଗତ ଜୀବନ 
ଜୟାଙ୍କ ପରିବାର, ବିଶାଖାପାଟଣାର ମୂଳ ନିବାସୀ । ବାପାଙ୍କ ଚାକିରୀ ପାଇଁ ସେମାନେ ଚୌଦ୍ୱାରରେ ରହୁଥିଲେ । ଜୟା ତାଙ୍କ ମାମୁଙ୍କ ଘରେ ଜଗଦଲପୁରଠାରେ ନିଜର ଶିକ୍ଷା ଗ୍ରହଣ କରିଥିଲେ । ଦୟାନିଧି ଦାସଙ୍କଠାରୁ ସେ ଓଡ଼ିଶୀ ନୃତ୍ୟ ଶିକ୍ଷାଲାଭ କରିଥିଲେ । ସେ ଚଳଚ୍ଚିତ୍ର ନିର୍ଦ୍ଦେଶକ ଜି କେ ଯୋଗେଶଙ୍କୁ ବିବାହ କରିଛନ୍ତି ।

 ଅଭିନୟ ଜୀବନ 
୧୯୭୮ ମସିହାରେ ମୁକ୍ତି ଲାଭ କରିଥିବା ଝିଲିମିଲି ଚଳଚ୍ଚିତ୍ରରୁ ଜୟା ନିଜ ଅଭିନେତ୍ରୀ ଜୀବନ ଆରମ୍ଭ କରିଥିଲେ । ୧୯୮୫ ମସିହାର ଚଳଚ୍ଚିତ୍ର ହାକିମ ବାବୁରେ ଅଭିନୟ କରିବା ପରେ ସେ କିଛି ବର୍ଷ ଅଭିନୟରୁ ଦୂରେଇ ରହିଥିଲେ । ପୁଣି ୨୦୦୫ ମସିହାରେ ନିଜ ସ୍ୱାମୀ ଜି କେ ଯୋଗେଶଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଭାଗ୍ୟ ଚକ୍ର ମାଧ୍ୟମରେ ସେ ଅଭିନୟକ ପ୍ରତ୍ୟାବର୍ତ୍ତନ କରିଥିଲେ । ଚଳଚ୍ଚିତ୍ର ଭିନ୍ନ ସେ ଅନେକ ଓଡ଼ିଆ ଧାରାବାହିକରେ ମଧ୍ୟ ଅଭିନୟ କରିଛନ୍ତି ।

 ଅଭିନୀତ ଚଳଚ୍ଚିତ୍ର 
 ଝିଲିମିଲି
 ଅନ୍ଧ ଦିଗନ୍ତ
 ଭାଗ୍ୟ ଚକ୍ର
 ହାକିମ ବାବୁ
 ଜାଇଫୁଲ
 ଶଙ୍ଖା ସିନ୍ଦୂର
 ରାମ ରହିମ
 ପୂଜାଫୁଲ
 ସମର ସଲିମ ସାଇମନ
 ଅଗ୍ନି ବୀଣା
 ଫୁଲ ଚନ୍ଦନ

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ